CELEX: E2017P0012
Language: et
Date: 2017-12-21 00:00:00
Title: EFTA järelevalveameti 21. detsembril 2017 Islandi vastu algatatud hagi (Kohtuasi E-12/17)

22.2.2018   
            
            
               ET
            
            
               Euroopa Liidu Teataja
            
            
               C 67/11
            
         EFTA järelevalveameti 21. detsembril 2017 Islandi vastu algatatud hagi
   (Kohtuasi E-12/17)
   (2018/C 67/11)
   EFTA järelevalveamet, Rue Belliard 35, 1040 Brüssel, Belgia, keda esindavad Carsten Zatschler, Catherine Howdle ja Ingibjörg Ólöf Vilhjálmsdóttir, on algatanud 21. detsembril 2017 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               tuvastaks, et olles jätnud siseriiklikus õiguskorras rakendamata EMP lepingu IX lisa punktis 31bbc viidatud õigusakti (komisjoni 15. mai 2013. aasta rakendusmäärus (EL) nr 448/2013, millega kehtestatakse kolmanda riigi AIFi valitseja viidatava liikmesriigi kindlaksmääramise menetlus vastavalt Euroopa Parlamendi ja nõukogu direktiivile 2011/61/EL), mida on kohandatud EMP lepingu protokolliga nr 1, ei ole Island täitnud EMP lepingu artiklist 7 tulenevaid kohustusi;
            
         
               2.
            
            
               kohustaks Islandit kandma menetluskulud.
            
         Õiguslik ja faktiline taust ning hagi toetuseks esitatud väited
   
               —
            
            
               Hagi käsitleb asjaolu, et Island ei täitnud 12. septembriks 2017 EFTA järelevalveameti 12. juuli 2017. aasta põhjendatud arvamust, mis käsitleb asjaolu, et Island on jätnud oma siseriiklikus õiguskorras rakendamata komisjoni 15. mai 2013. aasta rakendusmääruse (EL) nr 448/2013, millega kehtestatakse kolmanda riigi AIFi valitseja viidatava liikmesriigi kindlaksmääramise menetlus vastavalt Euroopa Parlamendi ja nõukogu direktiivile 2011/61/EL (edaspidi „õigusakt“), millele on viidatud Euroopa Majanduspiirkonna lepingu IX lisa punktis 31bbc ja mida on lepinguga kohandatud selle protokolli nr 1 alusel.
            
         
               —
            
            
               EFTA järelevalveamet väidab, et olles jätnud ettenähtud tähtajaks vastu võtmata õigusakti rakendamiseks vajalikud meetmed, ei ole Island täitnud EMP lepingu artiklist 7 tulenevaid kohustusi.